**§44 -tilskud 2020 til**

**TRANSPORT**

**HJÆLPEMIDLER**

**TOLKEBISTAND**

Brøndby, januar 2020

Til Parasport Danmarks medlemsklubber

Parasport Danmark administrerer via Folkeoplysningslovens §44, stk. 2 et beløb, hvorfra vore medlemsklubber kan ansøge om tilskud.

Der kan ydes tilskud til følgende:

1. **TRANSPORT**

Handicappede og deres hjælperes transport til og fra aktivitetstilbud under Folkeoplys­ningsloven (stævner, turneringer, kurser, klubtræning) indenfor Danmarks grænser.  
  
NB. En hjælper defineres som en der har indgået en skriftlig aftale/kontrakt, hvad enten det er som frivillig el. lønnet.

1. **HANDICAPKOMPENSERENDE HJÆLPEMIDLER**

Obs! Kun hjælpemidler relateret direkte til sporten - ikke sportsrekvisitter. F.eks. kan der ydes støtte til lifte, ramper, hæve/sænke borde og lign. For flere eksempler kontakt undertegnede.

1. **TOLKEBISTAND**

Tolkebistand for døve i forbindelse med deltagelse i folkeoplysende aktiviteter.  
Vær opmærksom på flg. betingelser:  
a. Din klub skal kunne dokumentere, at den har søgt om tolkebevilling hos   
 Center for Døve under det sociale tolkeprojekt, og at den har fået afslag på bevillingen fra Center for Døve til den pågældende aktivitet.   
b. Din klub skal være i stand til først at lægge ud for betaling af tolken, da   
 § 44 midlerne kun bliver udbetalt to gange om året.   
c. Vær opmærksom på, at din klub højst sandsynligt kun vil få dækket en del af tolkeudgiften. Størrelsen på den enkelte bevilling afhænger af den samlede søgning til puljen.

Bemærk at:  
- klubben skal have bilag for de ansøgte udgifter  
- udgifterne **skal** fremgå af klubbens årsregnskab for 2020, som på - forlangende skal forevises for Parasport Danmarks revision.

- tilskud kun kan søges af klubben – ikke af enkeltpersoner

- det er en forudsætning, at aktiviteten falder inden for Folkeoplysningslovens rammer

Udbetaling af tilskud falder i to rater:

- Udbetaling af tilskud for 1. halvår af 2020 vil finde sted i løbet af efteråret.

- Udbetaling af tilskud for 2. halvår af 2020 vil finde sted i 2021. Klubben kan derfor blive nødt til at angive tilskuddet som et tilgodehavende i årsregnskabet for 2020.

Vi gør opmærksom på der kan blive gjort udlæg i klubbens tilskud, såfremt klubben har et udestående med Parasport Danmark.

Indsendelsesfrister:

- ansøgning om tilskud for 2020 skal være Parasport Danmark i hænde  
 *senest d. 1. marts 2020*

- erklæring vedr. tilskud for 1. halvår 2020 skal være Parasport Danmark i hænde *senest d. 15. juli 2020*

- erklæring vedr. tilskud for 2. halvår 2020 skal være Parasport Danmark i hænde *senest d. 15. december 2020*

Ved eventuelle spørgsmål kontakt venligst undertegnede.

Med venlig hilsen

Bo Petersen

Parasport Danmark  
Mobil: 51597276  
E-mail: bop@parasport.dk

./. Ansøgningsskema 2020

Tro og love-erklæring, 1. halvår

Tro og love-erklæring, 2. halvår